కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఆస్ట్రేలియాపై మూడో టెస్టు విజయానికి 2 వికెట్ల దూరంలో భారత్
ఆస్ట్రేలియా జట్టు విజయానికి ఇంకా 141 పరుగులు చేయాల్సి ఉండగా.. చేతిలో రెండు వికెట్లు మాత్రమే ఉండటంతో ఆదివారం భారత్ గెలుపు లాంఛనంగానే కనిపిస్తోంది.
Samayam Telugu | Updated:
Dec 29, 2018, 02:25PM IST
India's Mohammed Shami (R) celebrates after dismissing Australia's Aaron Finch ...
ఆస్ట్రేలియాతో మెల్‌బోర్న్ వేదికగా జరుగుతున్న మూడో టెస్టు మ్యాచ్‌లో భారత్ జట్టు గెలుపు ముంగిట నిలిచింది. ఆటలో నాలుగో రోజైన శనివారం 399 పరుగుల భారీ లక్ష్య ఛేదనకు దిగిన ఆస్ట్రేలియా జట్టు ఈరోజు ఆట ముగిసే సమయానికి 258/8తో ఓటమి అంచున నిలబడింది. ప్రస్తుతం క్రీజులో పాట్ కమిన్స్ (61 బ్యాటింగ్: 103 బంతుల్లో 5x4, 1x6) ఒంటరి పోరాటం చేస్తుండగా.. అతనికి నాథన్ లయన్ (6 బ్యాటింగ్: 38 బంతుల్లో) చక్కటి సహకారం అందిస్తున్నాడు. అయితే.. ఆ జట్టు విజయానికి ఇంకా 141 పరుగులు చేయాల్సి ఉండగా.. చేతిలో రెండు వికెట్లు మాత్రమే ఉండటంతో ఆదివారం భారత్ గెలుపు లాంఛనంగానే కనిపిస్తోంది. భారత బౌలర్లలో రవీంద్ర జడేజా (3/82), జస్‌ప్రీత్ బుమ్రా (2/53) మహ్మద్ షమీ (2/71), ఇషాంత్ శర్మ (1/37) సమష్టిగా రాణించారు.